Kalabushe na Fisi

﻿Kalabushe na Fisi  

Kulikuwa na  msichana aliyeitwa  Kalabushe.  Alipenda kuongea  sana.  
Siku moja,  shangazi yake  alikuwa mgonjwa.  Aliishi peke yake.  
Mama aliporudi  jioni alisema,  "Kalabushe,  mpelekee shangazi  yako chakula."  
Kalabushe  alikutana na fisi.  Alikuwa  amebadilika kuwa  mtu.  
Fisi alimwuliza  alichobeba.  Kalabushe alijibu,  "Nyama, mayai na  maziwa."  
Fisi alitamani  nyama. Alilamba  midomo yake.  Alipanga jinsi ya  kuipata.  
Fisi alikimbia mbele  ya Kalabushe.  Aliingia kwa  shangazi  akajificha.  
Alimmeza shangazi  kisha akajifunika  blanketi lake.  Akamsubiri  Kalabushe.  
Kalabuse alipofika,  aliita, "Shangazi,  uko wapi?"  Shangazi  hakumjibu.  
Kalabushe  alimwona mtu  aliyejifunika  blanketi.  Alitaka kujua.  
Aliuliza, "Shangazi,  mbona masikio  yako ni makubwa?"  "Ili nikusikie."  
Aliuliza tena,  "Shangazi, mbona  macho yako ni  makubwa?"  "Ili nikuone."  
"Shangazi, mbona  mdomo wako ni  mkubwa?"  Papo hapo, Fisi  alimmeza.  
Kalabushe  aliendelea kuuliza  maswali akiwa mle  tumboni.  
Fisi alichoshwa na  maswali ya  Kalabushe.  Alimtema nje.  
Kalabushe na  shangazi  waliokolewa na  wanakijiji.  Kalabushe alipata  funzo.  


Source www.africanstorybook.org